Massa

Denne artikkelen er om byen i Italia. For det jødiske brødet se Massá, for Formel 1-føreren se Felipe Massa.

Massa er en by og kommune i den italienske regionen Toscana. Den er administrasjonssenter i Provinsen Massa-Carrara.

Byen ligger nord i Toscana og har omkring 69 000 innbyggere, fordelt på fem bydeler.

Massa-området har mange severdigheter av historisk interesse og omkring 600 industri- og håndverksvirksomheter. Sammen med tvillingbyen Carrara er byen kjent for utvinning og bearbeidelse av carraramarmor.

Historie
Fra det 15. århundre til det 19. århundre var Massa hovedstad i Hertugdømmet Massa og Carrara, som ble styrt av familiene Malaspina og Cybo-Malaspina.

I 1829 kom byen under den den østerrikske grenen av Este-familien. Den ble en del av Kongeriket Sardinia i 1859, under den italienske samlingen.

Severdigheter
Malaspina-slottet (10. århundre)
Den hertugelige residensen, fra renessansetiden, på Piazza Aranci
Katedralen
Piazza degli Aranci
Piazza Mercurio
Marina di Massa

 Referanser 

Eksterne lenker


Kategori:Byer i Toscana
Kategori:Kommuner i provinsen Massa-Carrara